Ferdinand si vyslúžil svoju premiéru v národnom tíme 15. novembra 1997 v priateľskom zápase proti Kamerunu. Keď nastúpil na trávnik, stal sa najmladším anglický obrancom v histórii. V roku 2006 ho prekonal Micah Richards. Vo veku 20 rokov bol povolaný na Majstrovstvá sveta 98 ako náhradník, ale v roku 2002 a 2006 už bol v základnej zostave. Ferdinand odohral za Anglicko 10 zápasov na Majstrovstvách sveta a tím v týchto zápasoch, pokiaľ bol na ihrisku, udržal sedemkrát čisté konto a dostal len 4 góly (na MS 2006 bol vystriedaný pred gólom Švéda Henrika Larssona).